|  |  |  |  |  |
| --- | --- | --- | --- | --- |
| גז | דיזל | אוקטן 98 | אוקטן 95 |  |
| 340,000 | 538,000 | 486,000 | 476,000 | 21.04 |
|  |  | 485,000 | 475,000 | 20.4 |
| 329,000 | 521,000 | 472,000 | 462,000 | 19.04 |

התכנית הכלכלית – הודלפה (19 באפריל) התכנית הכלכלית של הממשלה, כחלק מהדרישות של קרן המטבע (פירוט התכנית בהמשך). הממשלה התכנסה (21 באפריל) כדי לדון בין היתר בהשלכות של הדלפת התכנית הכלכלית. לאחר הישיבה, שר המודיעין זיאד מאקארי אמר שהוא צופה שהתכנית תוטמע לפני הבחירות. מיקאתי הדגיש שהתכנית טרם אושרה על ידי הממשלה.

תגובת איגוד הבנקים – איגוד הבנקים מסר (23 באפריל) כי היא דוחה את טיוטת התכנית הכלכלית של הממשלה, בטענה כי היא גורמת לבנקים ולמפקידים לשאת את מירב הנטל של ההפסדים. יודגש כי לא נדרש אישור מצד הבנקים לתכנית, אך שיתוף הפעולה שלהם נחוץ ליישומה.

ערך הלירה – ערך הלירה צנח ל-28,000, והוא הכי נמוך מאז ינואר. צניחת הערך היא סימן לכך שהזרקת המט"ח מצד הבנק המרכזי לשוק כבר איבדה מהאפקט שלה, למרות שהבנק המרכזי "בזבז" על כך 1.5 מיליארד דולר. הסיבות המרכזיות לשחיקת הערך הן המלחמה באוקראינה (שגרמה לעיכוב בייבוא ולעליית מחירים) והשמועות על התכנית הכלכלית של הממשלה לפיהן פיקדונות דולריים רבים עתידים להימחק.

ייבוא חיטה – שר הכלכלה אמין סלאם חתם (22 באפריל) על הסכם עם הבנק העולמי בנוגע להלוואת חירום של 150 מיליון דולר עבור רכישת חיטה.

חשמל – חברת החשמל מסרה (21 באפריל) שספינה הנושאת 40,900 טון דלק הגיעה ליד תחנת דיר אל עאמר בטריפולי, והיא צפויה לפרוק חלק מהמטען שלה. עם זאת, הפריקה תארוך מספר ימים, במהלכם תושבי לבנון יוותרו ללא חשמל. הדלק התקבל כחלק מעסקת הדלק עם עיראק. ההודעה נמסרה בהמשך להודעה קודמת לפיה תחנת די אל עאמר הושבתה (19 באפריל), לאחר שגם תחנת הכוח בזהארני הושבתה (14 באפריל).

אינפלציה – האינפלציה השנתית לחודש מרס היא 208.13%

חוק הסרת הסודיות הבנקאית – חוק הסרת הסודיות הבנקאית שנידון בממשלה הודלף. מטרתו היא לעדכן את החוק משנת 1956 בנוגע לסודיות הבנקאית וכן לעדכן מספר חוקים נוספים בנושא. לחוק יש שלוש מטרות: שיפור גביית המיסים, הבאת לבנון לסטנדרטים בינ"ל במאבק נגד הגבלת הון ומלחמה בשחיתות. במסגרת החוק, הסרת הסודיות יכולה להתבצע רק בהתאם לבקשת הגופים שהוזכרו בחוק עצמו. החוק לא מציין אם העברת המידע היא רטרואטקיבית לתקופה שלפני העברת החוק.

ביטוח בריאות – שר הפנים מסר (20 באפריל) כי הוקצה תקציב למימון ביטוח הבריאות של עובדי הבטמ"ד לאחר שהם קיימו שביתה מחוץ למשרדו.

רפואה – מדו"ח של יוניסף עולה כי מספר הנשים שמתו מסיבוכי הריון גדל פי שלושה במהלך המשבר, ושיעור החיסונים בקרב ילדים צנח ב-30%.

התכנית הכלכלית:

מטרה: במסגרת התכנית לשיקום המגזר הפיננסי, הממשלה מעוניינת לאשר החלטות חירום בנוגע לבנקים, להעביר את חוק הפיקוח על ההון ולתקף את חוק הסודיות הבנקאית.

נקודות פתיחה - ההפסדים של מערכת הבנקאות עומדים על יותר מ- 72 מיליארד דולר. ההפסדים של הבנק המרכזי עומדים על מעל 60 מיליארד דולר, אך הסכום הסופי ייקבע בהתאם לאודיט על חשבונות הבנק. הסכום מתייחס רק לחוב של הבנק לבנקים המסחריים ולא לחוב של היורובונדס.

הצעדים שינקטו במסגרת התכנית:

1. מחיקת החוב של הבנק המרכזי לבנקים וגיוס 2.5 מיליארד דולר בעצמאות היוון הון של המוסדות הציבוריים. שאר ההפסדים ימחקו בהדרגה בתקופה של חמש שנים.
2. היוון הון של חלק מהבנקים המסחריים והנזלה של הבנקם חדלי הפירעון. ההפסדים יינשאו על ידי מחזקי המניות בבנקים, לאחר מכן על מחזקי חוב ולבסוף על ידי המפקידים.
3. חשבונות של עד 100,000 דולר יובטחו וישמרו. סכום גבוה מכך יומר למניות בבנקים, ימחק או יומר ללירה בשער השונה משער השוק החופשי.
4. בעלי מניות בבנקים יתבקשו להזריק הון חדש לתוך הבנקים.
5. שאר הפקדונות ישולמו בדולר, בלירה או בשילוב של שניהם. גובה הפיצוי ייקבע בהתאם לחוק הגבלת ההון.
6. באשר לתקציב 2022, המיסים יחושבו לפי שער הסיירפא כדי להגדיל את ההכנסות. כמו כן, המיסים הסלקטיביים על סחורה כגון אלכוהול ומכוניות יקרות יעלו, המע"מ יעלה מ-11 ל-15 אחוז למשך השנתיים הקרובות ומס הרכוש יעלה.
7. על הממשלה להגיע ליחס חוב-תוצר של פחות מ-100% עד 2026, ופחות מ-76% על 2032.
8. הבנק המרכזי יעבור שינוי מבנה, במסגרתו ועדת הפיקוח על הבנקים, וועדת הבנקים העליונה, ועדת החקירות המיוחד ורשות שוק ההון לא ידווחו יותר לנגיד הבנק המרכזי.